Newtoun Stewart

**Newton Stewart** (Gd: *Baile Ùr nan Stiùbhartach*) is an umwhile burgh toun in Dumfries an Gallowa, soothwast Scotland. The toun is on the River Cree wi maist o the toun til the wast o the river, an is whiles refert tae as "the port til the Gallowa Hills".

The main local industries is agricultur, forestry, an tourism. The toun hosts a local mercat, an a nummer o services tae attend til the fermin industry. Thair are mony muntain bikin trails in the aurie.  Newton Stewart lies on the soothren edge o the Gallowa Forest Pairk that supplies muckle wark til the toun.

Newton Stewart F.C., eikname't "the Creesiders" play in the Sooth o Scotland league, thair grund is cried Blairmount Park.

## Tourism

The're a rowth o nature trails nearby as pairt o the Galloway Forest Pairk, managed on behauf o the state bi Forestry England. The're a local museum at St John's Kirk, a dall's hoose exheebeetion, an a butterflee an tropical plant hoose nearby. The last twa is no langer appen for veesitors. Newton Stewart is 7 mile fae Scotlands beuk toon Wigtoun. 

## History

The toun wis foondit in the mid 17t century bi William Stewart, the fowert and youngest son o the 2t Yerl o Gallowa. The "New Toun o Stewart" wis grantit burgh status bi chairter fae Keeng Charles II, allouin a weekly mercat an twa annual fairs tae be hauden.

It wis on pilgrimage til the shrine o Saunt Ringan at Whithorn in 1329 that Robert the Bruce fuirdit the river whaur the praisent brig staunds. Designt bi John Rennie the Elder an built in 1813 the praisent brig replace't the auld brig o 1745 that wis malafoustert bi fluids in 1806.

The industrialist Sir William Douglas, 1t Baronet (dee'd 1809), best kent for foondin the planned toun o Castle Douglas, estaiblished cotton mills in Newton Stewart an aw, that wis rename't "Newton Douglas" in his honour bit suin revertit tae Newton Stewart.

## Transport

The A75 road rins alang the soothren edge o the toun, an connects the toun tae Stranrawer in the wast an Dumfries in the east. Public transport in an aroond the toun an tae places in Sooth Ayrshire an Dumfries and Gallowa is mainly providit bi Stagecoach Western.

Newton Stewart's railwey station wis on the Portpatrick and Wigtownshire Joint Railway an closed in 1965 as an upshot o the Beeching Aix. The nearest railwey stations is at Stranrawer an Barrhill that is respective 25 mile and 18.5 mile awa fae Newton Stewart.

## Eddication

Newton Stewart his three primary schuils:

* Penninghame
* Minnigaff
* St Ninian's RC

The toun his ae seicontary schuil, the Douglas Ewart High School.

## Media

The horror pictur *[[The Wicker Man]]*, set on the preevat-awnt Scots island o Summerisle, wis filmt awmaist enteerly (some appenin scenes wis filmt in Plockton, Wester Ross an aw) on location aroond Newton Strewart, an hid its premiere at its cinema in 1972.

## Namely fowk

Bill Drummond (born 1953) - airtist an muisicker o the KLF an K Foundation growed up in the toon

Ian Gibson (1943-2016) - Scots unner-23 international fitbawer, played for Middlesbrough F.C., Coventry City F.C., Cardiff City F.C., an ither teams. 

William Wither McClelland FRSE (1889-1968) - eddicationalist, professor o eddication at Varsity o Saunt Andras.

## References